Na osnovu člana 38 stav 1 tačka 2 Zakona o lokalnoj samoupravi ("Službeni list CG", br. 02/18, 34/19, 38/20 i 50/22), člana 20 i člana 25 stav 2 Zakona o poljoprivredi i ruralnom razvoju ("Službeni list CG" br. 56/09, 18/11, 40/11, 34/14, 01/15, 30/17, 51/17 i 59/21), člana 35 stav 1 tačka 2 i člana 38 stav 1 Statuta opštine Nikšić ("Službeni list CG - Opštinski propisi", broj 31/18) i saglasnosti Ministarstva poljoprivrede, šumarstva i vodoprivrede broj: 05-307/22-3262/2 od 28. 04. 2022. godine, Skupština opstine Nikšić, na sjednici od \_\_\_\_\_\_\_\_\_\_ 2022. godine, donijela je

ODLUKU

o kriterijumima, načinu i postupku raspodjele sredstava za subvencioniranje premija osiguranja u stočarskoj proizvodnji u opštini Nikšić

Član 1

Ovom odlukom utvrđuju se kriterijumi, način i postupak raspodjele sredstava iz budžeta Opštine Nikšić za subvencioniranje premija osiguranja u stočarskoj proizvodnji u opštini Nikšić (u daljem tekstu: sredstva).

Član 2

Izrazi koji se u ovoj odluci koriste za fizička lica u muškom rodu podrazumijevaju iste izraze u ženskom rodu.

Član 3

Sredstva opredijeljena budžetom opštine Nikšić za subvencioniranje premija osiguranja u stočarskoj proizvodnji mogu se dodijeliti registrovanim individualnim poljoprivrednim proizvođačima sa prebivalištem, odnosno sjedištem na teritoriji Opštine Nikšić (u daljem tekstu: poljoprivredni proizvođač), koji su:

* upisani u bazu podataka Uprave za bezbjednost hrane, veterinu i fitosanitarne poslove;
* imaju prebivalište na teritoriji opštine Nikšić;
* upisani u Registar poljoprivrednih gazdinstava kod nadležnog ministrastva za gazdinstva koja se nalaze na teritoriji opštine Nikšić i
* zaključili ugovor o osiguranju stoke za odnosnu godinu sa nekom od osiguravajućih kuća, najkasnije do dana raspisivanja javnog poziva iz člana 7 ove odluke.

Član 4

Podrška se daje radi stimulisanja osiguranja, kako bi se obezbijedilo smanjenje dugoročno negativnih posljedica šteta prouzrokovanih vanrednim događajima kao i smanjenja troškova poljoprivrednim proizvođačima po osnovu osiguranja stočnog fonda.

Član 5

Iznos sredstava je 10 -30% premije osiguranja po zaključenom ugovoru, što zavisi od broja prijavljenih poljoprivrednih proizvođača i iznosa opredijeljenih sredstava.

Član 6

Poljoprivrednom proizvođaču koji osigurava stoku mogu se dodijeliti sredstva, po jednom gazdinstvu, za najviše 50 grla goveda, 200 grla sitne stoke (ovce i koze) i 20 grla svinja.

Član 7

Raspodjela sredstva vrši se na osnovu javnog poziva (u daljem tekstu: poziv), koji raspisuje Sekretarijat za finansije, razvoj i preduzetništvo ( u daljem tekstu: Sekretarijat) i objavljuje na internet stranici Opštine i putem lokalnog javnog emitera.

Član 8

Prijava na poziv se podnosi Opštini Nikšić, Sekretarijatu za finansije, razvoj i preduzetništvo, u zapečaćenoj koverti, sa naznakom: ″Prijava na poziv za dodjelu sredstava opredijeljenih za subvencioniranje premija osiguanja u stočarskoj proizvodnji u opštini Nikšić – ne otvaraj″ i predaje se na pisarnici (arhivi) Opštine Nikšić, Ul. Njegoševa br. 18.

Uz prijavu se prilažu dokazi o ispunjenosti uslova navedenih u članu 3 ove odluke.

Član 9

Poljoprivrednom proizvođaču koji ostvari parvo na dodjelu sredstava Sekretarijat izdaje potvrdu o dodjeli sredstava, koju on dostavlja osiguravajućem društvu.

Član 10

Nakon zaključenja ugovora o osiguranju osiguravajuće društvo dostavlja Sekretarijatu spiskove ugovora zaključenih sa poljoprivrednim proizvođačima sa područja Opštine, kopije ugovora o osiguranju i fakture u iznosu navedenom u potvrdi iz satava 9 ove odluke, što čini osnov za uplatu sredstava na žiro račun osiguravajućeg društva.

Član 11

Ova odluka stupa na snagu osmog dana od dana objavljivanja u "Službenom listu Crne Gore - Opštinski propisi".

Broj: 01-030-\_\_\_\_\_\_\_\_\_\_\_\_

Nikšić, \_\_\_\_\_\_\_\_\_\_\_ 2022. godine

SKUPŠTINA OPŠTINE NIKŠIĆ

 P r e d s j e d n i k

 Nemanja Vuković, s.r.

**O B R A Z L O Ž E NJ E**

**I PRAVNI OSNOV:**

Pravni osnov za donošenjeOdluke o kriterijumima, načinu i postupku raspodjele sredstava za subvencioniranje premija osiguranja u stočarskoj proizvodnji u opštini Nikšić sadržan je u odredbama Zakona o lokalnoj samoupravi („Službeni list CG“, br. 02/18, 34/19, 38/20 i 50/22), Zakona o poljoprivredi i ruralnom razvoju ("Službeni list CG", br. 56/09, 18/11, 40/11, 34/14, 01/15, 30/17, 51/17 i 59/21) i Statuta opštine Nikšić ("Službeni list CG - opštinski propisi", broj 31/18).

Član 38 stav 1 tačka 2 Zаkоnа о lоkаlnој sаmоuprаvi propisuje da Skupština donosi propise i druge opšte akte.

Član 20 Zakona o poljoprivredi i ruralnom razvoju propisuje da lokalna samouprava može da uvede mjere podrške ruralnom razvoju, koje ne smiju biti u suprotnosti sa Strategijom, Nacionalnim programom i Agrobudžetom, te da mjere i način njihovog finansiranja, prije usvajanja, lokalna samouprava dostavlja na saglasnost Ministarstvu, a član 25 stav 2 da se, pored sredstava iz budžeta Crne Gore, za podsticaj razvoja poljoprivrede i ruralnih područja mogu koristiti i sredstva lokalne samouprave, međunarodnih projekata, donacija i drugih izvora.

Član 35 stav 1 tačka 2 Statuta opštine Nikšić propisuje da Skupština donosi propise i druge opšte akte a član 38 stav 1 propisuje akte koje Skupština donosi u vršenju poslova iz svog djelokruga.

Saglasno članu 20 stav 2 Zakona o poljoprivredi i ruralnom razvoju, Ministarstvo poljoprivrede, šumarstva i vodoprivrede je, aktom broj 05-307/22-3262/2 od 28. 04. 2022. godine, dalo saglasnost na Predlog odluke o kriterijumima, načinu i postupku raspodjele sredstava za subvencioniranje premija osiguanja u stočarskoj proizvodnji u opštini Nikšić.

II RAZLOZI ZA DONOŠENJE:

Odlukom o budžetu opštine Nikšić za 2022. godinu su planirana sredstva za subvencioniranje premija osiguanja u stočarskoj proizvodnji u opštini Nikšić. Ova sredstva su planirana radi stimulisanja osiguranja stočnog fonda poljopšrivrednih proizvođača u našoj opštini, učešćem u dijelu troškova za isto. Na ovaj način se želi uticati na smanjenje dugoročno negativnih posljedica prouzrokovanih štetama koje se odražavaju na smanjenje stočnog fonda I za očekivati je da će se i ubuduće u budžetima planirati za ove namjene.

Kako bi se mogla izvršiti raspodjela planiranih sredstava trebalo je propisati kriterijume, način i postupak njihove raspodjele, pa se pristupilo radu na ovoj odluci.

**III SADRŽAJ ODLUKE**:

Ovom odlukom je utvrđen predmet odluke, uređena upotreba rodno osjetljivog jezika i propisani kriterijumi i postupak za ostvarivanje prava na dodjelu predmetnih subvencija. Odlukom je propisano pod kojim uslovima i na koji način će se sredstva uplaćivati osiguravajućem društvu, kao i pitanje stupanja na snagu Odluke.

Shodno naprijed navedenom, predlaže se da Skupština donese Odluku o kriterijumima, načinu i postupku raspodjele sredstava za subvencioniranje premija osiguanja u stočarskoj proizvodnji u opštini Nikšić

**SEKRETARIJAT ZA FINANSIJE, RAZVOJ I PREDUZETNIŠTVO**

Sekretar

Zoran Šoškić,s.r.